phoneee/thai-legal-corpus huggingface dataset:
ประกาศคณะกรรมการนโยบายพลังงานแห่งชาติประกาศคณะกรรมการนโยบายพลังงานแห่งชาติเรื่องการกำหนดประเภทและอายุใบอนุญาตการประกอบกิจการไฟฟ้าพ.ศ.๒๕๕๑ โดยที่มาตรา ๑๔๒ วรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐ ได้บัญญัติให้คณะกรรมการนโยบายพลังงานแห่งชาติปฏิบัติหน้าที่ของคณะกรรมการกำกับกิจการพลังงานไปพลางก่อนจนกว่าพระมหากษัตริย์ทรงแต่งตั้งคณะกรรมการกำกับกิจการพลังงานและเนื่องจากพระราชบัญญัติการประกอบกิจการพลังงาน พ.ศ. ๒๕๕๐ มีผลใช้บังคับเป็นเหตุให้ประกาศของคณะปฏิวัติ ฉบับที่ ๕๘ ลงวันที่ ๒๖ มกราคม พ.ศ. ๒๕๑๕ในส่วนของกิจการไฟฟ้าสิ้นสุดการใช้บังคับมีผลให้คำขออนุญาตและคำขอรับสัมปทานประกอบกิจการไฟฟ้าตามประกาศของคณะปฏิวัติฉบับที่ ๕๘ ลงวันที่ ๒๖ มกราคม พ.ศ. ๒๕๑๕ที่ยื่นไว้ก่อนวันที่พระราชบัญญัติการประกอบกิจการพลังงาน พ.ศ. ๒๕๕๐ มีผลใช้บังคับไม่สามารถดำเนินการต่อไปได้ ดังนั้น เพื่อมิให้การดำเนินการดังกล่าวต้องหยุดชะงักซึ่งจะส่งผลกระทบต่อแผนกำลังการผลิตไฟฟ้าของประเทศ คณะกรรมการนโยบายพลังงานแห่งชาติจึงมีมติเมื่อวันที่ ๑๗ มกราคม ๒๕๕๑เห็นชอบการออกประกาศคณะกรรมการนโยบายพลังงานแห่งชาติเพื่อกำหนดประเภทและอายุใบอนุญาตการประกอบกิจการไฟฟ้า พ.ศ. ....และได้ดำเนินการตามความในมาตรา ๒๖ แห่งพระราชบัญญัติการประกอบกิจการพลังงาน พ.ศ.๒๕๕๐ แล้วอาศัยอำนาจตามความในมาตรา ๔๗ วรรคสอง และมาตรา๑๔๒ วรรคสอง แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการนโยบายพลังงานแห่งชาติจึงออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการนโยบายพลังงานแห่งชาติเรื่อง การกำหนดประเภทและอายุใบอนุญาตการประกอบกิจการไฟฟ้า พ.ศ. ๒๕๕๑ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ประกาศนี้ให้ใช้บังคับแก่ผู้ประกอบการที่ยื่นขออนุญาตหรือยื่นขอรับสัมปทานตามประกาศของคณะปฏิวัติ ฉบับที่ ๕๘ ลงวันที่ ๒๖ มกราคม พ.ศ.๒๕๑๕ ไว้ก่อนวันที่พระราชบัญญัติการประกอบกิจการพลังงาน พ.ศ. ๒๕๕๐ มีผลใช้บังคับข้อ ๔ประเภทของใบอนุญาตการประกอบกิจการไฟฟ้ามีดังต่อไปนี้(๑)ใบอนุญาตการประกอบกิจการไฟฟ้าที่มีขนาดกำลังการผลิตไม่เกิน ๑๐ เมกะวัตต์(๒)ใบอนุญาตการประกอบกิจการไฟฟ้าที่มีขนาดกำลังการผลิตเกิน ๑๐ เมกะวัตต์ข้อ ๕ใบอนุญาตตามข้อ ๓ ให้มีอายุ ๑ ปีนับแต่วันที่ออกใบอนุญาตประกาศณ วันที่ ๓๐ มกราคม พ.ศ. ๒๕๕๑โฆสิตปั้นเปี่ยมรัษฎ์รองนายกรัฐมนตรีประธานกรรมการนโยบายพลังงานแห่งชาติปริยานุช/ผู้จัดทำ๑๓กุมภาพันธ์ ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๒๒ ง/หน้า ๔๘/๓๑ มกราคม ๒๕๕๑
พระราชกฤษฎีกาเปลี่ยนแปลงเขตเทศบาลตำบลสุไหงโก- ลกจังหวัดนราธิวาสพ.ศ. ๒๕๐๙ ภูมิพลอดุลยเดชป.ร.ให้ไว้ ณวันที่ ๒๑ กุมภาพันธ์ พ.ศ. ๒๕๐๙เป็นปีที่๒๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลตำบลสุไหงโก - ลกจังหวัดนราธิวาส เพื่อความเหมาะสมแก่การบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลตำบลสุไหงโก- ลก จังหวัดนราธิวาส พ.ศ. ๒๕๐๙มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลตำบลสุไหงโก- ลก จังหวัดนราธิวาส ซึ่งได้กำหนดไว้ตามมาตรา ๔ แห่งพระราชกฤษฎีกาจัดตั้งเทศบาลตำบลสุไหงโก - ลก จังหวัดนราธิวาส พุทธศักราช ๒๔๘๓ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมคลองไอสะเลาะฝั่งใต้ที่เส้นแบ่งเขตอำเภอสุไหงโก- ลก กับอำเภอสุไหงปาดีเลียบตามริมทางรถไฟไปทางทิศตะวันออกเฉียงใต้ ถึงหลักเขตที่๒ ซึ่งตั้งอยู่ตรง กม. ๑๑๔๑.๙๓๖จากหลักเขตที่ ๒ เป็นเส้นตรงไปทางทิศเหนือ ถึงหลักเขตที่ ๓ซึ่งตั้งอยู่ห่างจากริมทางรถไฟ ตามแนวเส้นตั้งฉาก ๖๘๐ เมตรจากหลักเขตที่ ๓ เป็นเส้นตรงไปทางทิศตะวันออก ถึงหลักเขตที่๔ ซึ่งตั้งอยู่ริมคลองขุดฝั่งตะวันออก ห่างจากริมแม่น้ำสุไหงโก - ลก ฝั่งเหนือตามแนวเส้นตั้งฉาก ๒๘๐ เมตรด้านตะวันออกและด้านใต้ จากหลักเขตที่ ๔เลียบตามริมคลองขุดฝั่งตะวันออกไปทางทิศใต้ ถึงหลักเขตที่๕ ซึ่งตั้งอยู่ริมแม่น้ำสุไหงโก - ลก ฝั่งเหนือ ห่างจากศูนย์กลางถนนไปตำบลมูโนะไปทางทิศใต้ตามแนวเส้นตั้งฉาก ๓๒ เมตรจากหลักเขตที่ ๕ เป็นเส้นตรงไปทางทิศใต้ ถึงจุดกลางแม่น้ำสุไหงโก- ลก ตรงเส้นแบ่งเขตประเทศไทยกับสหพันธ์มาเลเซีย แล้วถือตามเส้นแบ่งเขตประเทศไทยกับสหพันธ์มาเลเซียไปทางทิศตะวันตกเฉียงใต้ ถึงจุดเส้นแบ่งเขตอำเภอสุไหงโก - ลก กับอำเภอแว้ง แล้วถือตามเส้นแบ่งเขตอำเภอสุไหงโก- ลก กับอำเภอแว้ง ไปทางทิศตะวันตกเฉียงเหนือ ถึงหลักเขตที่ ๖ ซึ่งตั้งอยู่ริมคลองไอสะเลาะฝั่งตะวันออกจากหลักเขตที่ ๖ ถือตามเส้นแบ่งเขตอำเภอสุไหงโก - ลกกับอำเภอแว้ง ไปทางทิศตะวันตกถึงจุดกลางคลองไอสะเลาะที่เส้นแบ่งเขตอำเภอสุไหงโก - ลก กับอำเภอแว้งและอำเภอสุไหงปาดีด้านตะวันตก จากจุดกลางคลองไอสะเลาะถือตามเส้นแบ่งเขตอำเภอสุไหงโก - ลกกับอำเภอสุไหงปาดี ไปทางทิศตะวันออกเฉียงเหนือตามคลองไอสะเลาะถึงริมทางรถไฟจากริมทางรถไฟเลียบตามทางรถไฟไปทางทิศตะวันออกเฉียงใต้บรรจบหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ถนอม กิตติขจรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลตำบลสุไหงโก - ลก จังหวัดนราธิวาสพ.ศ. ๒๕๐๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องถิ่นทั้งในเขตและนอกเขตเทศบาลตำบลสุไหงโก- ลก จังหวัดนราธิวาส ได้เจริญขึ้น และมีชุมนุมชนอยู่หนาแน่น ประกอบกับมีสถานที่ราชการส่วนมากขยายออกไปตั้งอยู่นอกเขตเทศบาลจึงสมควรขยายเขตเทศบาลตำบลสุไหงโก - ลก จังหวัดนราธิวาส เพื่อประโยชน์ในการบริหารและการทะนุบำรุงท้องถิ่นต่อไปปิติวรรณ/ปรับปรุง๙ มีนาคม ๒๕๖๓อรญา/ตรวจ๑๘ มีนาคม ๒๕๖๓[๑]ราชกิจจานุเบกษา เล่ม ๘๓/ตอนที่ ๒๑/ฉบับพิเศษ หน้า ๒๕/๕ มีนาคม ๒๕๐๙
พระราชกฤษฎีกาพระราชกฤษฎีกาค่าตอบแทนและค่าใช้จ่ายอื่นในการปฏิบัติหน้าที่ของกรรมการปฏิรูปกฎหมาย(ฉบับที่ ๒)พ.ศ. ๒๕๕๖ ภูมิพลอดุลยเดชป.ร.ให้ไว้ ณวันที่ ๒๙ มีนาคม พ.ศ. ๒๕๕๖เป็นปีที่ ๖๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยค่าตอบแทนและค่าใช้จ่ายอื่นในการปฏิบัติหน้าที่ของกรรมการปฏิรูปกฎหมายอาศัยอำนาจตามความในมาตรา ๑๘๗ ของรัฐธรรมนูญแห่งราชอาณาจักรไทยและมาตรา ๑๘ วรรคหนึ่ง แห่งพระราชบัญญัติคณะกรรมการปฏิรูปกฎหมาย พ.ศ. ๒๕๕๓จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาค่าตอบแทนและค่าใช้จ่ายอื่นในการปฏิบัติหน้าที่ของกรรมการปฏิรูปกฎหมาย(ฉบับที่ ๒) พ.ศ. ๒๕๕๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกความในวรรคสองของมาตรา ๔แห่งพระราชกฤษฎีกาค่าตอบแทนและค่าใช้จ่ายอื่นในการปฏิบัติหน้าที่ของกรรมการปฏิรูปกฎหมายพ.ศ. ๒๕๕๔ และให้ใช้ความต่อไปนี้แทนให้กรรมการที่ปฏิบัติหน้าที่ไม่เต็มเวลาซึ่งมีภูมิลำเนาอยู่นอกเขตกรุงเทพมหานครจังหวัดนครปฐม จังหวัดนนทบุรี จังหวัดปทุมธานี จังหวัดสมุทรปราการและจังหวัดสมุทรสาครมีสิทธิได้รับค่าพาหนะและค่าเช่าที่พักในการเดินทางมาปฏิบัติงาน ณ สำนักงานตามระเบียบตามวรรคหนึ่งได้ด้วยมาตรา ๔ ให้กรรมการที่ปฏิบัติหน้าที่ไม่เต็มเวลาซึ่งดำรงตำแหน่งอยู่ในวันก่อนวันที่พระราชกฤษฎีกานี้ใช้บังคับมีสิทธิได้รับค่าพาหนะและค่าเช่าที่พักตามมาตรา ๔ วรรคสอง แห่งพระราชกฤษฎีกาค่าตอบแทนและค่าใช้จ่ายอื่นในการปฏิบัติหน้าที่ของกรรมการปฏิรูปกฎหมายพ.ศ. ๒๕๕๔ ซึ่งแก้ไขเพิ่มเติมโดยพระราชกฤษฎีกานี้โดยให้ได้รับตั้งแต่วันที่ได้รับแต่งตั้งให้ดำรงตำแหน่งมาตรา ๕ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการยิ่งลักษณ์ชินวัตรนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ โดยที่พระราชกฤษฎีกาค่าตอบแทนและค่าใช้จ่ายอื่นในการปฏิบัติหน้าที่ของกรรมการปฏิรูปกฎหมายพ.ศ. ๒๕๕๔มิได้บัญญัติให้กรรมการปฏิรูปกฎหมายที่ปฏิบัติหน้าที่ไม่เต็มเวลามีสิทธิได้รับค่าใช้จ่ายในการเดินทางมาปฏิบัติงานณ สำนักงานคณะกรรมการปฏิรูปกฎหมาย ทำให้กรรมการซึ่งมีภูมิลำเนาอยู่ห่างไกลจากที่ตั้งสำนักงานมีค่าใช้จ่ายในการเดินทางมาปฏิบัติงานมากกว่าปกติที่พึงมีเป็นการสมควรให้กรรมการดังกล่าวมีสิทธิได้รับค่าพาหนะและค่าเช่าที่พักในการเดินทางมาปฏิบัติงานได้ จึงจำเป็นต้องตราพระราชกฤษฎีกานี้ปริยานุช/ผู้จัดทำ๙ เมษายน ๒๕๕๖ปณตภร/ผู้ตรวจ๑๐ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนที่ ๓๒ ก/หน้า ๑/๕ เมษายน ๒๕๕๖
ประกาศคณะกรรมการกํากับตลาดทุนที่ ทน. 28/2556เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวม อสังหาริมทรัพย์เพื่อแก้ไขปัญหาในระบบสถาบันการเงิน (ฉบับที่ 4)\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้ยกเลิกความในข้อ 21 แห่งประกาศคณะกรรมการกํากับตลาดทุน ที่ ทน. 21/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน ลงวันที่ 4 มิถุนายน พ.ศ. 2552 และให้ใช้ความต่อไปนี้แทน "ข้อ 21 ห้ามมิให้บริษัทจัดการดําเนินการพัฒนาอสังหาริมทรัพย์บนที่ดินในลักษณะที่เป็นการเพิ่มอุปทานในระบบธุรกิจอสังหาริมทรัพย์ เว้นแต่การพัฒนานั้นเป็นไปเพื่อการปรับปรุงสภาพหรือปกปักรักษาที่ดิน หรือเพื่อประโยชน์ในการจําหน่ายที่ดินนั้น เช่น การก่อสร้างรั้ว หรือการปรับปรุงสภาพทางเข้าออก เป็นต้น ในการจําหน่ายที่ดินของกองทุนรวม บริษัทจัดการอาจดําเนินการเพื่อให้กองทุนรวมได้รับอนุญาตหรือได้มาซึ่งใบอนุญาตให้ทําการจัดสรรที่ดินตามกฎหมายที่เกี่ยวข้องกับการจัดสรรที่ดินได้เฉพาะกรณีที่ที่ดินที่กองทุนรวมลงทุนหรือได้มาเป็นที่ดินที่อยู่ภายใต้บังคับกฎหมายดังกล่าว อยู่แล้ว"ข้อ 2 ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2556 เป็นต้นไป ประกาศ ณ วันที่ 17 มิถุนายน พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 32/2550เรื่อง รายชื่อผู้ออกพันธบัตรต่างประเทศหรือหุ้นกู้ต่างประเทศที่ได้รับยกเว้นการยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวน อาศัยอํานาจตามความในข้อ 3/1(2/1) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2549 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 24 มกราคม พ.ศ. 2549 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 11/2550 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย (ฉบับที่ 4) ลงวันที่ 2 ตุลาคม พ.ศ. 2550 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้สถาบันการเงินระหว่างประเทศดังต่อไปนี้ เป็นผู้ออกพันธบัตรต่างประเทศหรือหุ้นกู้ต่างประเทศที่ได้รับยกเว้นการยื่นแบบแสดงรายการข้อมูลการเสนอขายหลักทรัพย์และร่างหนังสือชี้ชวนต่อสํานักงาน1. Asian Development Bank2. International Finance Corporation3. International Monetary Fund4. International Bank for Reconstruction and Developmentข้อ ๒ ประกาศนี้ให้มีผลใช้บังคับตั้งแต่วันที่ 16 พฤศจิกายน พ.ศ. 2550 เป็นต้นไปผู้มีอํานาจลงนาม - ประกาศ ณ วันที่ 12 พฤศจิกายน พ.ศ. 2550 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
พระราชกฤษฎีกาเปลี่ยนแปลงเขตต์เทศบาลตำบลบางคล้าจังหวัดฉะเชิงเทราพุทธศักราช ๒๔๘๘ ในพระปรมาภิไธยสมเด็จพระเจ้าอยู่หัวอานันทมหิดลผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐กันยายน พุทธศักราช ๒๔๘๘)ปรีดี พนมยงค์ตราไว้ ณ วันที่๒ พฤศจิกายน พุทธศักราช ๒๔๘๘เป็นปีที่ ๑๒ในรัชกาลปัจจุบันโดยที่เห็นสมควรเปลี่ยนแปลงเขตเทศบาลตำบลบางคล้าจังหวัดฉะเชิงเทรา เสียใหม่ ตามความจำเป็นแห่งการบริหารงานของเทศบาลผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๑๑ แห่งพระราชบัญญัติเทศบาล พุทธศักราช ๒๔๘๖จึงให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้ให้เรียกว่า พระราชกฤษฎีกาเปลี่ยนแปลงเขตเทศบาลตำบลบางคล้าจังหวัดฉะเชิงเทรา พุทธศักราช ๒๔๘๘มาตรา๒[๑] พระราชกฤษฎีกานี้ให้ใช้บังคับได้ตั้งแต่วันประกาศในราชกิจจานุเบกษาเป็นต้นไปมาตรา๓ ให้เปลี่ยนแปลงเขตเทศบาลตำบลบางคล้าจังหวัดฉะเชิงเทรา ซึ่งได้กำหนดไว้ตามมาตรา ๔แห่งพระราชกฤษฎีกาจัดตั้งเทศบาลตำบลบางคล้า จังหวัดฉะเชิงเทรา พุทธศักราช ๒๔๘๐เสียใหม่ ดังต่อไปนี้ด้านเหนือตั้งแต่หลักเขตที่ ๑ ซึ่งตั้งอยู่ที่ปากคลองท่าลาดฝั่งใต้เลียบฝั่งใต้ของคลองท่าลาดไปทางทิศตะวันออกและห่างจากหลักเขตที่ ๑ วัดไปตามริมคลองท่าลาด๑,๒๒๐ เมตร จดหลักเขตที่ ๒ด้านตะวันออกจากหลักเขตที่ ๒ หักเป็นเส้นตรงไปทางทิศใต้ ผ่านคลองมะกอกจดหลักเขตที่ ๓ซึ่งตั้งอยู่ริมคลองมะกอกฝั่งใต้ วัดจากปากคลองมะกอกไปตามริมคลอง ๑,๕๘๕ เมตรจากหลักเขตที่๓ หักไปทางทิศตะวันออกเลียบคลองมะกอกฝั่งใต้ไป ๕๐๐ เมตร จดหลักเขตที่ ๔ซึ่งตั้งอยู่ที่ริมคลองมะกอกฝั่งใต้จากหลักเขตที่๔ หักเป็นเส้นตรงไปทางทิศตะวันตกเฉียงใต้ จดหลักเขตที่ ๕ ซึ่งตั้งอยู่ที่เส้นเขตตำบลที่มีแนวเกือบขนานกับคลองท่าทองหลางตรงที่ฝั่งตะวันออกของแนวเขตตำบลบางคล้าจะตัดถนนไปอำเภอบ้านโพธิด้านใต้จากหลักเขตที่ ๕ เลียบตามแนวเขตตำบลบางคล้าไปทางทิศตะวันตกและเลียบคลองท่าทองหลางฝั่งเหนือไปทางทิศตะวันตกเฉียงเหนือจดหลักเขตที่๖ ตรงปากคลองท่าทองหลางฝั่งตะวันออกด้านตะวันตกจากหลักเขตที่ ๖ เลียบแม่น้ำบางปะกงฝั่งตะวันออกไปทางทิศเหนือ บรรจบหลักเขตที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในมาตรานี้ให้มีหลักย่อยปักไว้เพื่อแสดงแนวเขตด้วยตามควรมาตรา๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการม.ร.ว. เสนีย์ปราโมชนายกรัฐมนตรี[เอกสารแนบท้าย]๑.แผนผังเขตเทศบาลตำบลบางคล้า จังหวัดฉะเชิงเทรา(ดูข้อมูลจากภาพกฎหมาย)สุภาพร/พิมพ์๑ กันยายน ๒๕๔๖นวพร/ศุภสรณ์แก้ไข๒ กันยายน ๒๕๔๖ศรินรัตน์/ปรับปรุง๒๘ เมษายน ๒๕๖๓ปาจรีย์/ตรวจ๑๖ ตุลาคม ๒๕๖๓[๑] ราชกิจจานุเบกษาเล่ม ๖๒/ตอนที่ ๖๖/หน้า ๖๖๓/๑๓ พฤศจิกายน ๒๔๘๘
คำพิพากษาศาลฎีกาที่ 4298/2561หลักกฎหมาย: จำเลยที่ 3 ลงชื่อในช่องผู้ค้ำประกันไว้ท้ายสัญญาและเขียนกำกับไว้ในสำเนาบัตรประจำตัวประชาชนว่าใช้สำหรับประกันถมดินเท่านั้น แสดงให้เห็นว่าจำเลยที่ 3 ยอมผูกพันตนต่อโจทก์เจ้าหนี้เพื่อชำระหนี้ในเมื่อจำเลยที่ 1 และที่ 2 ลูกหนี้ไม่ชำระหนี้ โดยไม่ได้กำหนดจำนวนเงินที่ค้ำประกันไว้ อันเป็นการค้ำประกันอย่างไม่มีจำกัด จำเลยที่ 3 จึงต้องรับผิดรวมถึงดอกเบี้ยและค่าสินไหมทดแทน ตลอดจนค่าภาระติดพันอันเป็นอุปกรณ์แห่งหนี้นั้นด้วยตาม ป.พ.พ. มาตรา 680 วรรคหนึ่ง และมาตรา 683 เมื่อจำเลยที่ 1 และที่ 2 เป็นฝ่ายผิดสัญญาและโจทก์บอกเลิกสัญญาแล้ว โจทก์กับจำเลยที่ 1 และที่ 2 จำต้องกลับคืนสู่ฐานะดังที่เป็นอยู่เดิมตามมาตรา 391 วรรคหนึ่ง จำเลยที่ 1 และที่ 2 ต้องคืนเงินมัดจำและค่าเสียหายซึ่งโจทก์ต้องเสียไปจากการว่าจ้างผู้อื่นถมดินในราคาที่สูงขึ้น รวมเป็นเงิน 1,379,700 บาท พร้อมดอกเบี้ยแก่โจทก์ตามมาตรา 391 วรรคสอง และวรรคท้าย แต่ตามสัญญาว่าจ้างเหมางานถมดินและสำเนาบัตรประจำตัวประชาชนไม่มีข้อความตอนใดระบุว่าจำเลยที่ 3 ยอมผูกพันตนโดยยอมรับผิดอย่างลูกหนี้ร่วม ความรับผิดของจำเลยที่ 3 จึงมีเฉพาะกรณีหากจำเลยที่ 1 และที่ 2 ไม่ชำระหนี้ จำเลยที่ 3 ต้องชำระหนี้ดังกล่าวแก่โจทก์ ปัญหานี้เป็นข้อกฎหมายอันเกี่ยวด้วยความสงบเรียบร้อยของประชาชน แม้ไม่มีคู่ความฝ่ายใดฎีกา ศาลฎีกาแผนกคดีผู้บริโภคมีอำนาจยกขึ้นวินิจฉัยและแก้ไขให้ถูกต้องได้ตาม ป.วิ.พ. มาตรา 142 (5) ประกอบ พ.ร.บ.วิธีพิจารณาคดีผู้บริโภค พ.ศ.2551 มาตรา 7 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 4298/2561นายวิวัฒน์ ศรีเจริญจิตร์โจทก์นายภคพล พงษ์มุกดา กับพวกจำเลย ป.พ.พ. ม. 391, ม. 680 วรรคหนึ่ง, ม. 683 ป.วิ.พ. ม. 142 (5) พ.ร.บ.วิธีพิจารณาคดีผู้บริโภค พ.ศ.2551 ม. 7จำเลยที่ 3 ลงชื่อในช่องผู้ค้ำประกันไว้ท้ายสัญญาและเขียนกำกับไว้ในสำเนาบัตรประจำตัวประชาชนว่าใช้สำหรับประกันถมดินเท่านั้น แสดงให้เห็นว่าจำเลยที่ 3 ยอมผูกพันตนต่อโจทก์เจ้าหนี้เพื่อชำระหนี้ในเมื่อจำเลยที่ 1 และที่ 2 ลูกหนี้ไม่ชำระหนี้ โดยไม่ได้กำหนดจำนวนเงินที่ค้ำประกันไว้ อันเป็นการค้ำประกันอย่างไม่มีจำกัด จำเลยที่ 3 จึงต้องรับผิดรวมถึงดอกเบี้ยและค่าสินไหมทดแทน ตลอดจนค่าภาระติดพันอันเป็นอุปกรณ์แห่งหนี้นั้นด้วยตาม ป.พ.พ. มาตรา 680 วรรคหนึ่ง และมาตรา 683 เมื่อจำเลยที่ 1 และที่ 2 เป็นฝ่ายผิดสัญญาและโจทก์บอกเลิกสัญญาแล้ว โจทก์กับจำเลยที่ 1 และที่ 2 จำต้องกลับคืนสู่ฐานะดังที่เป็นอยู่เดิมตามมาตรา 391 วรรคหนึ่ง จำเลยที่ 1 และที่ 2 ต้องคืนเงินมัดจำและค่าเสียหายซึ่งโจทก์ต้องเสียไปจากการว่าจ้างผู้อื่นถมดินในราคาที่สูงขึ้น รวมเป็นเงิน 1,379,700 บาท พร้อมดอกเบี้ยแก่โจทก์ตามมาตรา 391 วรรคสอง และวรรคท้าย แต่ตามสัญญาว่าจ้างเหมางานถมดินและสำเนาบัตรประจำตัวประชาชนไม่มีข้อความตอนใดระบุว่าจำเลยที่ 3 ยอมผูกพันตนโดยยอมรับผิดอย่างลูกหนี้ร่วม ความรับผิดของจำเลยที่ 3 จึงมีเฉพาะกรณีหากจำเลยที่ 1 และที่ 2 ไม่ชำระหนี้ จำเลยที่ 3 ต้องชำระหนี้ดังกล่าวแก่โจทก์ ปัญหานี้เป็นข้อกฎหมายอันเกี่ยวด้วยความสงบเรียบร้อยของประชาชน แม้ไม่มีคู่ความฝ่ายใดฎีกา ศาลฎีกาแผนกคดีผู้บริโภคมีอำนาจยกขึ้นวินิจฉัยและแก้ไขให้ถูกต้องได้ตาม ป.วิ.พ. มาตรา 142 (5) ประกอบ พ.ร.บ.วิธีพิจารณาคดีผู้บริโภค พ.ศ.2551 มาตรา 7(ศรีอัมพร ศาลิคุปต์-ชัยยุทธ ศรีจำนงค์-ณัฏฐชัย ไวยภาษจีรกุล)ศาลจังหวัดเชียงราย - นายนครินทร์ ปกรณ์วณิชชาศาลอุทธรณ์ภาค 5 - นางสาวมยุรี จามิกรานนท์แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาผบพ.66/2560หมายเลขคดีดำศาลชั้นต้นผบ822/2556หมายเลขคดีแดงศาลชั้นต้นผบ38/2557หมายเหตุ
คำพิพากษาศาลฎีกาที่ 220/2477หลักกฎหมาย: ขัดทรัพย์ ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 220/2477ขัดทรัพย์ ยกคำร้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 220/2477ขัดทรัพย์ ยกคำร้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ข้อกำหนดข้อกำหนดเกี่ยวกับการจัดสรรที่ดินจังหวัดเพชรบูรณ์(ฉบับที่ ๓)พ.ศ. ๒๕๖๑ อาศัยอำนาจตามความในมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดเพชรบูรณ์ออกข้อกำหนดเกี่ยวกับการจัดทำแผนผังโครงการและวิธีการในการจัดสรรที่ดินโดยความเห็นชอบจากคณะกรรมการจัดสรรที่ดินกลางไว้ ดังต่อไปนี้ข้อ ๑ ข้อกำหนดนี้เรียกว่าข้อกำหนดเกี่ยวกับการจัดสรรที่ดินจังหวัดเพชรบูรณ์ (ฉบับที่ ๓) พ.ศ. ๒๕๖๑ข้อ ๒[๑]ข้อกำหนดนี้ให้ใช้บังคับนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๓๑.๒ของข้อกำหนดเกี่ยวกับการจัดสรรที่ดินจังหวัดเพชรบูรณ์ พ.ศ. ๒๕๔๖และให้ใช้ความต่อไปนี้แทนข้อ ๓๑.๒ลานกิจกรรมหรือลานอเนกประสงค์ในกรณีเป็นการจัดสรรที่ดินขนาดใหญ่ผู้จัดสรรที่ดินจะต้องกันพื้นที่ไว้เป็นที่ตั้งของสาธารณูปโภคประเภทลานกิจกรรมหรือลานอเนกประสงค์จำนวน ๑ แห่ง เนื้อที่ไม่น้อยกว่า ๒๐๐ ตารางวา และต้องจัดให้มีพื้นที่ดังกล่าวเพิ่มขึ้นทุกๆ ๕๐๐ แปลง หรือทุก ๆ ๑๐๐ ไร่ที่ดินที่กันไว้เพื่อจัดตั้งโรงเรียนอนุบาลตามแผนผัง โครงการและวิธีการจัดสรรที่ดินในโครงการจัดสรรที่ดินที่ได้รับอนุญาตให้ทำการจัดสรรที่ดินก่อนวันที่ข้อกำหนดฉบับนี้มีผลใช้บังคับ หากไม่สามารถจัดตั้งโรงเรียนอนุบาลหรือโรงเรียนประเภทอื่นตามระเบียบกระทรวงศึกษาธิการได้ให้ใช้พื้นที่ดังกล่าวจัดทำเป็นสาธารณูปโภคอื่นเช่น ลานกิจกรรม ลานอเนกประสงค์ สวน สนามเด็กเล่น สนามกีฬา เป็นต้นโดยผู้จัดสรรที่ดินที่ประสงค์จะจัดทำสาธารณูปโภคดังกล่าวต้องยื่นคำขอแก้ไขเปลี่ยนแปลงแผนผังโครงการหรือวิธีการที่ได้รับอนุญาต เพื่อให้คณะกรรมการพิจารณาตามนัยมาตรา ๓๒แห่งพระราชบัญญัติการจัดสรรที่ดิน พ.ศ. ๒๕๔๓ ด้วยให้ไว้ ณ วันที่ ๒๖มกราคม พ.ศ. ๒๕๖๑พิบูลย์ หัตถกิจโกศลผู้ว่าราชการจังหวัดเพชรบูรณ์ประธานกรรมการจัดสรรที่ดินจังหวัดเพชรบูรณ์ปวันวิทย์/จัดทำ๒๕ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๐ ง/หน้า ๑๒/๑๔ มีนาคม ๒๕๖๑
พระราชกฤษฎีกาให้ใช้พระราชบัญญัติควบคุมอาคารพ.ศ. ๒๕๒๒บังคับในเขตสุขาภิบาลต้นไทรอำเภอบาเจาะ จังหวัดนราธิวาสพ.ศ. ๒๕๔๒ ภูมิพลอดุลยเดชป.ร.ให้ไว้ ณวันที่ ๗ พฤษภาคม พ.ศ. ๒๕๔๒เป็นปีที่ ๕๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรให้ใช้พระราชบัญญัติควบคุมอาคาร พ.ศ. ๒๕๒๒บังคับในเขตสุขาภิบาลต้นไทร อำเภอบาเจาะ จังหวัดนราธิวาสอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยและมาตรา ๒ แห่งพระราชบัญญัติควบคุมอาคาร พ.ศ. ๒๕๒๒จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาให้ใช้พระราชบัญญัติควบคุมอาคาร พ.ศ. ๒๕๒๒บังคับในเขตสุขาภิบาลต้นไทร อำเภอบาเจาะ จังหวัดนราธิวาส พ.ศ. ๒๕๔๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ใช้พระราชบัญญัติควบคุมอาคาร พ.ศ. ๒๕๒๒ บังคับในเขตสุขาภิบาลต้นไทร อำเภอบาเจาะจังหวัดนราธิวาสมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพิชัย รัตตกุลรองนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากในเขตสุขาภิบาลต้นไทร อำเภอบาเจาะ จังหวัดนราธิวาสมีการขยายตัวทั้งในด้านการก่อสร้างอาคารและการผังเมือง สมควรให้ใช้พระราชบัญญัติควบคุมอาคารพ.ศ. ๒๕๒๒ บังคับในท้องที่ดังกล่าว เพื่อประโยชน์ในด้านการควบคุมเกี่ยวกับความมั่นคงแข็งแรงความปลอดภัย การป้องกันอัคคีภัย การสาธารณสุข การรักษาคุณภาพสิ่งแวดล้อมการผังเมือง การสถาปัตยกรรม และการอำนวยความสะดวกแก่การจราจร จึงจำเป็นต้องตราพระราชกฤษฎีกานี้โชติกานต์/ปรับปรุง๑๔ เมษายน ๒๕๖๓อรญา/ตรวจ๒๙ พฤษภาคม ๒๕๖๓[๑] ราชกิจจานุเบกษาเล่ม ๑๑๖/ตอนที่ ๓๙ ก/หน้า ๔๙/๑๘ พฤษภาคม ๒๕๔๒
พระราชบัญญัติวิธีพิจารณาคดีผู้บริโภค (ฉบับที่ 3) พ.ศ. 2558พระราชบัญญัติ วิธีพิจารณาคดีผู้บริโภค (ฉบับที่ ๓) พ.ศ. ๒๕๕๘ภูมิพลอดุลยเดช ป.ร. ให้ไว้ ณ วันที่ ๔ ธันวาคม พ.ศ. ๒๕๕๘ เป็นปีที่ ๗๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยวิธีพิจารณาคดีผู้บริโภค จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติ ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติวิธีพิจารณาคดีผู้บริโภค (ฉบับที่ ๓) พ.ศ. ๒๕๕๘"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไปมาตรา 3 มาตรา ๓ ให้ยกเลิกความในวรรคสองของมาตรา ๔๙ แห่งพระราชบัญญัติวิธีพิจารณาคดีผู้บริโภค พ.ศ. ๒๕๕๑ และให้ใช้ความต่อไปนี้แทน "ภายใต้บังคับมาตรา ๕๑ คำพิพากษาหรือคำสั่งของศาลอุทธรณ์แผนกคดีผู้บริโภคและศาลอุทธรณ์ภาคแผนกคดีผู้บริโภคให้เป็นที่สุด"มาตรา 4 มาตรา ๔ ให้ยกเลิกความในมาตรา ๕๑ แห่งพระราชบัญญัติวิธีพิจารณาคดีผู้บริโภค พ.ศ. ๒๕๕๑ และให้ใช้ความต่อไปนี้แทน "มาตรา ๕๑ การฎีกาคำพิพากษาหรือคำสั่งของศาลอุทธรณ์แผนกคดีผู้บริโภคหรือศาลอุทธรณ์ภาคแผนกคดีผู้บริโภค ให้นำบทบัญญัติแห่งประมวลกฎหมายวิธีพิจารณาความแพ่งมาใช้บังคับโดยอนุโลม"มาตรา 5 มาตรา ๕ ให้ยกเลิกมาตรา ๕๒ มาตรา ๕๓ และมาตรา ๕๔ แห่งพระราชบัญญัติวิธีพิจารณาคดีผู้บริโภค พ.ศ. ๒๕๕๑มาตรา 6 มาตรา ๖ การฎีกาคดีผู้บริโภคที่ศาลอุทธรณ์แผนกคดีผู้บริโภคหรือศาลอุทธรณ์ภาคแผนกคดีผู้บริโภคมีคำพิพากษาหรือคำสั่งก่อนวันที่พระราชบัญญัตินี้ใช้บังคับ ให้บังคับตามกฎหมาย ซึ่งใช้บังคับอยู่ในวันก่อนวันที่พระราชบัญญัตินี้ใช้บังคับจนกว่าคดีจะเสร็จการพิจารณาจากศาลฎีกามาตรา 7 มาตรา ๗ ให้ประธานศาลฎีการักษาการตามพระราชบัญญัตินี้ผู้รับสนองพระบรมราชโองการ พลเอก ประยุทธ์ จันทร์โอชา นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ได้มีการแก้ไขปรับปรุงหลักเกณฑ์การอุทธรณ์และฎีกาตามประมวลกฎหมายวิธีพิจารณาความแพ่ง โดยให้คดีแพ่งถึงที่สุดในระดับชั้นศาลอุทธรณ์และคดีที่ขึ้นสู่ศาลฎีกาจะต้องได้รับอนุญาตจากศาลฎีกาสมควรแก้ไขปรับปรุงหลักเกณฑ์การอุทธรณ์และฎีกาในคดีผู้บริโภคให้มีความสอดคล้องเป็นระบบเดียวกัน จึงจำเป็นต้องตราพระราชบัญญัตินี้